### Beslutningstema

I denne sag orienteres Sundhedsudvalget om høringssvar og Sundhedsudvalget skal godkende, at kvalitetsstandarderne sendes til godkendelse i Økonomiudvalget og i Kommunalbestyrelsen.

### Historik

Den 2. oktober blev udvalget orienteret om den foreløbige proces i udviklingen af kvalitetsstandarder og præsenteret for de første udkast.

Den 6. november sendte Sundhedsudvalget kvalitetsstandarderne i høring.

### Sagsfremstilling

Kvalitetsstandardernes grafiske opsætning og korrekturlæsningen er færdig, og nu ligger de ni kvalitetsstandarder i en gennemarbejdet version.

De ni kvalitetsstandarder

* Kvalitetsstandard for sundhedstilbud til borgere med diabetes
* Kvalitetsstandard for sundhedstilbud til borgere med hjertesygdom
* Kvalitetsstandard for sundhedstilbud til borgere med kræft
* Kvalitetsstandard for sundhedstilbud til borgere med depression
* Kvalitetsstandard for sundhedstilbud til borgere med KOL
* Kvalitetsstandard for sundhedstilbud til borgere med overvægt
* Kvalitetsstandard for sundhedstilbud til borgere med osteoporose
* Kvalitetsstandard for forebyggende hjemmebesøg
* Kvalitetsstandard for træningstilbud

Høringssvar fra Ældrerådet d. 14. november 2023

Ældrerådet bifalder design og formuleringer i kvalitetsstandarderne og finder dem let forståelige og overskuelige. Ældrerådet bifalder, at serviceniveauet bevares.

Høringssvar fra Handicaprådet d. 21. november 2023

Handicaprådet tager kvalitetsstandarderne til efterretning.

### Økonomi

Det er ikke forventet, at ændringer i kvalitetsstandarderne vil betyde ændrede økonomiske forudsætninger for kommunens sundhedstilbud.

Det kan dog forventes, at de budgetmæssige forudsætninger revideres inden for den totale økonomi, som følge af ændrede prioriteringer.

### Vicekommunaldirektøren indstiller,

|  |  |
| --- | --- |
| at | Sundhedsudvalget godkender Sundhedsafdelingens kvalitetsstandarder, og |
| at | kvalitetstandarderne sendes til godkendelse i Økonomiudvalget og i Kommunalbestyrelsen. |

Beslutning fra Sundhedsudvalget, 4. december 2023, pkt. 3:

Indstillingen anbefales.

Karen Mikkelsen deltog ikke i mødet.

Beslutning fra Økonomiudvalget, 14. december 2023, pkt. 15:

Indstillingen anbefales.

### Beslutning

Indstillingen godkendt.

Ragnar Mathiasen, Karen Mikkelsen og Uffe Pedersen deltog ikke i mødet.